cyanic-selkie/wikianc huggingface dataset:
การทำลายเขื่อนกาคอว์กา
ภูมิหลัง
จากนั้นรัสเซียก็จงใจเปิดประตูน้ำบานเลื่อนเพิ่มเติมเพื่อปล่อยน้ำให้ไหลทะลักออกจากอ่างเก็บน้ำเขื่อน ฝ่ายบริหารการทหารประจำแคว้นซาปอริฌเฌียระบุว่ารัสเซียอาจระบายน้ำออกจากอ่างเก็บน้ำเพื่อให้น้ำท่วมพื้นที่ท้ายน้ำและเพื่อป้องกันไม่ให้กองกำลังยูเครนข้ามแม่น้ำนีเปอร์ได้ อุกร์ฮีดรอแอแนร์ฮอ (บริษัทผลิตไฟฟ้าพลังน้ำของยูเครน) เชื่อเช่นเดียวกันว่ากองกำลังของผู้รุกราน "เปิดประตูน้ำเขื่อนเพราะกลัวว่าทหารยูเครนจะรุกคืบเข้ามา" ตั้งแต่กลางเดือนกุมภาพันธ์ถึงปลายเดือนพฤษภาคม พ.ศ. 2566 ระดับน้ำเหนือเขื่อนกาคอว์กา (ซึ่งอยู่ในสภาพเสียหาย) ไม่ได้รับการปรับให้สอดคล้องกับการไหลของน้ำที่เพิ่มขึ้นตามฤดูกาลไม่ว่าจะโดยเจตนาหรือเป็นผลจากการละเลย เป็นผลให้น้ำไหลข้ามสันเขื่อนและพื้นที่เหนือน้ำของเขื่อนถูกน้ำท่วม น้ำในอ่างเก็บน้ำเขื่อนอยู่ที่ระดับสูงสุดในรอบ 30 ปี การวิบัติของเขื่อนส่งผลกระทบหนักขึ้นเนื่องจากระดับน้ำที่สูงผิดปกติเช่นนี้เอง
ในวันที่ 30 พฤษภาคม หนึ่งสัปดาห์ก่อนเขื่อนกาคอว์กาแตก รัฐบาลรัสเซียออกคำสั่งว่าจะไม่มีการสอบสวน "ทางเทคนิค" ต่ออุบัติเหตุ "ที่เกิดขึ้นจากปฏิบัติการทางทหาร การก่อวินาศกรรม และการก่อการร้าย" ที่โรงงานอุตสาหกรรมและโรงไฟฟ้าพลังน้ำในยูเครนที่ถูกยึดครอง ออแลห์ อุสแตนกอ ที่ปรึกษาด้านเศรษฐกิจของประธานาธิบดีแซแลนสกึยของยูเครน เรียกพฤติการณ์ดังกล่าวว่าเป็น "หลักฐานชัดเจน" โดยกล่าวว่าคงต้องเป็นคนที่มี "จินตนาการที่แจ่มชัดมาก" ถึงจะเชื่อว่าการออกกฎหมายที่เกี่ยวข้องเพียงไม่กี่วันก่อนที่โรงไฟฟ้ากาคอว์กาจะถูกทำลายนั้นเป็นเพียงเรื่องบังเอิญ
ในวันที่ 2 มิถุนายน ภาพถ่ายดาวเทียมที่บีบีซีนิวส์ได้รับมาแสดงให้เห็นว่าส่วนเล็ก ๆ ของถนนบนสันเขื่อนกาคอว์กาได้รับความเสียหาย
การทำลาย
ในวันที่ 6 มิถุนายน เขื่อนกาคอว์กายังคงอยู่ภายใต้การควบคุมของรัสเซีย และระดับน้ำได้เพิ่มสูงขึ้นถึงระดับสูงสุดในรอบ 30 ปี
ระหว่างเวลา 02:00 น. ถึง 02:30 น. ตามเวลาท้องถิ่นของเช้าวันที่ 6 มิถุนายน พ.ศ. 2566 แหล่งข่าวของทั้งยูเครนและรัสเซียรายงานว่ามีเสียงดังคล้ายระเบิดซึ่งดูเหมือนว่ามาจากโรงไฟฟ้าพลังน้ำที่เขื่อนกาคอว์กา ชาวเมืองนอวากาคอว์กาพูดคุยกันเกี่ยวกับการระเบิดในช่องเทเลแกรมช่องหนึ่ง โดยชาวเมืองคนหนึ่งบรรยาย (เป็นภาษายูเครน) ถึง "แสงวาบสีส้ม" และกล่าวว่าเสียงน้ำ "อื้ออึงมาก ... ดังมาก" เมื่อเวลา 02:45 น. ประธานาธิบดีแซแลนสกึยของยูเครนกล่าวว่าเกิด "การระเบิดภายในของโครงสร้าง" ที่เขื่อนนี้เมื่อเวลา 02:50 น.
ชุดเครื่องตรวจวัดแผ่นดินไหวแบบโครงข่ายของนอร์เวย์ (ซึ่งมีเครื่องหนึ่งอยู่ในโรมาเนีย ห่างจากเขื่อน 620 กิโลเมตร) ตรวจพบสัญญาณที่นักวิทยาศาสตร์นอร์เวย์ตีความว่าเป็นเหตุแผ่นดินไหวอย่างอ่อนจากทิศทางของเขื่อนกาคอว์กาเมื่อเวลา 02:35 น. ตามเวลาฤดูร้อนของยูเครน และตรวจพบสัญญาณที่แรงขึ้นเป็นขนาด 1–2 ซึ่งแสดงว่าเกิดการระเบิดหนึ่งครั้งเมื่อเวลา 02:54 น.
ดาวเทียมสอดแนมของสหรัฐตรวจพบสัญญาณความร้อนอินฟราเรดซึ่งสอดคล้องกับการระเบิดครั้งใหญ่ครั้งหนึ่งที่เขื่อนกาคอว์กาก่อนที่เขื่อนจะพังทลายไม่นาน
บรรดาผู้เชี่ยวชาญที่ให้คำปรึกษาแก่ เดอะนิวยอร์กไทมส์ กล่าวเมื่อวันที่ 7 มิถุนายน ว่าสาเหตุที่เป็นไปได้มากที่สุดคือการระเบิดจากภายใน โดยเสริมว่าสาเหตุจากการโจมตีจากภายนอกหรือความล้มเหลวของโครงสร้างมีความน่าเชื่อถือน้อย แม้จะเป็นไปได้ก็ตาม ดิอีโคโนมิสต์ ระบุว่าเกิดการระเบิดที่รุนแรงมากจนรู้สึกได้ไกลจากเขื่อนถึง 80 กิโลเมตร (50 ไมล์) อีฮอร์ ซือรอตา ผู้อำนวยการทั่วไปของบริษัทผลิตไฟฟ้าพลังน้ำอุกร์ฮีดรอแอแนร์ฮอของยูเครน ปฏิเสธสมมุติฐานที่ว่าเขื่อนแตกเพราะถูกยิงโจมตีหรือเพราะความล้มเหลวของโครงสร้างเขื่อน โดยกล่าวว่านั่นคือโฆษณาชวนเชื่อของรัสเซีย ซือรอตาระบุว่า "โรงไฟฟ้าได้รับการออกแบบให้ทนต่อการโจมตีด้วยอาวุธนิวเคลียร์ ในการที่จะทำลายโรงไฟฟ้าจากภายนอกนั้น จะต้องทิ้งระเบิดจากอากาศยานอย่างน้อย 3 ลูก ลูกละ 500 กิโลกรัม ลงไปที่จุดเดียวกัน [ดังนั้น] โรงไฟฟ้าถูกจุดระเบิดจากภายใน"
คริส บินนี นักวิจัยสาขาวิศวกรรมน้ำขึ้นน้ำลงและวิทยาศาสตร์สิ่งแวดล้อมแห่งมหาวิทยาลัยเอ็กซิเตอร์ ระบุว่าเกิดรอยแตกขึ้นสองจุดที่เขื่อนกาคอว์กา "ทั้งสองด้านของโครงสร้าง" เขาให้เหตุผลว่าหากเขื่อนพังทลายด้วยสาเหตุธรรมชาติจริง มวลน้ำเหนือเขื่อนจะก่อให้เกิดรอยแตกเพียงจุดเดียวเท่านั้น นอกจากนี้เขายังปฏิเสธสมมุติฐานที่ว่ายูเครนยิงโจมตีเขื่อนจนเขื่อนพังทลาย เพราะเป็นไปได้ยากที่กระสุนปืนใหญ่จะก่อให้เกิด "การระเบิดขนาดใหญ่ใกล้ฐานราก" ของเขื่อน
ซ่อนรอยฆาตกรรม
ซ่อนรอยฆาตกรรม (The I Inside) ภาพยนตร์อเมริกันในปี ค.ศ. 2004 นำแสดงโดย ไรอัน ฟิลลิปปี, ซาราห์ พอลลี, ไพเพอร์ เพราโด, โรเบิร์ต ฌอน ลีโอนาร์ด และสตีเฟน เร กำกับการแสดงโดย โรแลนด์ ซูโซ ริทเตอร์
การทำลายเขื่อนกาคอว์กา
การทำลาย
อีฮอร์ สแตรแลตส์ วิศวกรที่เคยประจำการที่เขื่อนกาคอว์กาอยู่หลายเดือนและดำรงตำแหน่งรองหัวหน้าฝ่ายทรัพยากรน้ำจากแม่น้ำนีเปอร์ระหว่าง พ.ศ. 2548–2561 กล่าวว่ามวลน้ำขนาดใหญ่ซ่อนอยู่ใต้เส้นระดับน้ำของเขื่อน โดยมีฐานเขื่อนซึ่งเป็นบล็อกคอนกรีตขนาดมหึมาสูง 20 เมตร (66 ฟุต) และหนาถึง 40 เมตร (130 ฟุต) กักน้ำไว้ที่ด้านล่าง นอกจากนี้ยังหมายความว่าเขื่อนที่สร้างในช่วงสงครามเย็นเขื่อนนี้สามารถต้านทานการโจมตีจากภายนอกได้เกือบทุกชนิด ประตูน้ำบานเลื่อนตั้งอยู่บนบล็อกคอนกรีตดังกล่าวและถูกเปิดและปิดเพื่อปรับระดับน้ำในอ่างเก็บน้ำ หลังจากเขื่อนแตก เป็นที่ชัดเจนว่าฐานคอนกรีตดังกล่าวก็ถูกทำลายไปด้วยไม่เพียงแต่ประตูน้ำบานเลื่อนเท่านั้น ก่อนหน้านี้มีความเสียหายเกิดขึ้นที่ถนนเหนือสันเขื่อนและที่ประตูน้ำบานเลื่อนบางบาน แต่จากข้อมูลของผู้เชี่ยวชาญด้านเขื่อน ความเสียหายที่เกิดขึ้นก่อนหน้านี้และแรงดันจากระดับน้ำสูงเหนือเขื่อนไม่รุนแรงพอที่จะทำให้โครงสร้างฐานเขื่อนเสียหายได้ ภายในฐานรากมีทางเดินที่ผู้เชี่ยวชาญระบุว่าอาจเป็นตำแหน่งที่เหมาะสมในการติดตั้งวัตถุระเบิดที่รุนแรงพอที่จะทำลายโครงสร้างดังกล่าว นิก กลูแม็ก ศาสตราจารย์สาขาวิศวกรรมศาสตร์และผู้เชี่ยวชาญด้านวัตถุระเบิดแห่งมหาวิทยาลัยอิลลินอย เออร์แบนา-แชมเพน กล่าวว่า "สำหรับผม มันยากที่จะจินตนาการว่าจะมีอะไรที่อธิบายสาเหตุของความเสียหายได้อีกนอกจากการระเบิดภายในทางเดิน การเคลื่อนย้ายบล็อกคอนกรีตที่ใหญ่ขนาดนี้ต้องใช้แรงมหาศาล"
ซ่อนรอยฆาตกรรม
เนื้อเรื่อง
ไซม่อน เคเบิล (ไรอัน ฟิลลิปปี) ฟื้นขึ้นมาในโรงพยาบาลเซนต์จูด เขาจำอะไรไม่ได้เลย นอกจากชื่อและวันเดือนปีเกิดตัวเอง โดย หมอนิวแมน (สตีเฟน เร) ได้พยายามฟื้นความทรงจำเขา โดยบอกว่า เมื่อคืนเขาประสบอุบัติเหตุและถูกนำส่งเข้ามาที่นี่ โดยวันนี้ คือ วันที่ 29 กรกฎาคม ค.ศ. 2002 แต่ไซม่อนก็ได้เจอกับผู้หญิงลึกลับ 2 คน คือ แอนนา (ไพเพอร์ เพราโด) และ แคลร์ (ซาราห์ พอลลี) เขาไม่แน่ใจว่าใครคือภรรยาของเขากันแน่ แต่ก็เริ่มจำได้ลางเลือนว่า เมื่อ 2 ปีก่อน คือ ปี ค.ศ. 2000 เขาเคยประสบอุบัติเหตุและได้เข้ามารักษาตัวที่นี่ครั้งหนึ่งแล้ว โดยครั้งนั้นหมอที่รักษาตัวเขาชื่อ หมอทรูแมน เขาจำพยาบาลที่รักษาเขาได้ และจำ มิสเตอร์เทรวิส (สตีเฟน แลง) คนไข้ที่อยู่ร่วมห้องเขาได้ และเริ่มฟื้นความทรงจำได้ว่า ปีเตอร์ (โรเบิร์ต ฌอน ลีโอนาร์ด) พี่ชายเขาถูกฆาตกรรม โดยที่ตัวเขาเองอาจเป็นผู้ลงมือ
การทำลายเขื่อนกาคอว์กา
การทำลาย
ส่วนกลางของเขื่อนกาคอว์กาซึ่งมีความกว้าง 3.2 กิโลเมตรถูกทำลาย ก่อให้เกิดน้ำท่วมเป็นบริเวณกว้างด้านท้ายน้ำ
ซ่อนรอยฆาตกรรม
วิจารณ์
ภาพยนตร์ได้รับการวิจารณ์ว่าเหมือนกับภาพยนตร์เรื่อง Memento, The Butterfly Effect, eXistenZ และ Jacob's Ladder ที่เข้าฉายในเวลาไล่เลี่ยกัน โดยเป็นเรื่องของคนที่สูญเสียความทรงจำของตัวเอง
การทำลายเขื่อนกาคอว์กา
การอ้างว่าเป็นความผิดของรัสเซีย
ทางการยูเครนกล่าวว่ากองกำลังรัสเซียเป็นฝ่ายทำลายเขื่อนกาคอว์กา อุกร์ฮีดรอแอแนร์ฮอ (บริษัทผลิตไฟฟ้าพลังน้ำของยูเครน) ระบุว่าเขื่อน "เสียหายโดยสิ้นเชิง" หลังการระเบิดจากภายในห้องเครื่องและไม่สามารถซ่อมแซมฟื้นฟูได้ เจ้าหน้าที่ของยูเครนกล่าวว่ารัสเซียทำลายเขื่อน "จากความตื่นตระหนก" เพื่อชะลอแผนการรุกโต้ตอบของยูเครน
ซ่อนรอยฆาตกรรม
วิจารณ์
ในเว็บไซต์IMDb ได้ให้คะแนนภาพยนตร์เรื่องนี้ไปทั้งหมด 6.1 ดาว จากทั้งหมด 10 ดาว
การทำลายเขื่อนกาคอว์กา
การอ้างว่าเป็นความผิดของรัสเซีย
เมื่อวันที่ 9 มิถุนายน ช่องเทเลแกรมของหน่วยความมั่นคงยูเครนได้เผยแพร่คลิปเสียงคลิปหนึ่งที่ได้จากการดักฟังการสนทนาทางโทรศัพท์ โดยระบุว่าคลิปนั้นบ่งชี้ว่ากลุ่มก่อวินาศกรรมของรัสเซียเป็นผู้ทำลายเขื่อนกาคอว์กา การสนทนาดังกล่าวเกิดขึ้นระหว่างชาย 2 คนที่น่าจะเป็นทหารรัสเซีย หนึ่งในนั้นกล่าวว่ารัสเซียตั้งใจที่จะโจมตีเขื่อนเพื่อ "ข่มขวัญ [ชาวยูเครน]" แต่ "มันไม่เป็นไปตามแผน และ [กลุ่มก่อวินาศกรรมรัสเซียทำ] เกินกว่าที่วางแผนไว้"
ซ่อนรอยฆาตกรรม
วิจารณ์
สำหรับในประเทศไทย ภาพยนตร์เรื่องนี้ไม่ได้ถูกนำเข้าฉายในโรงปกติ แต่มีการจำหน่ายในรูปแบบวีซีดีและดีวีดีแทน
การทำลายเขื่อนกาคอว์กา
การอ้างว่าเป็นความผิดของรัสเซีย
ดมือตรอ กูแลบา รัฐมนตรีว่าการกระทรวงการต่างประเทศยูเครน วิจารณ์สื่อต่างประเทศที่นำเสนอการอนุมานสาเหตุของยูเครนและของรัสเซียให้มีน้ำหนักความน่าเชื่อถือพอกัน โดยให้เหตุผลว่านี่เป็นการยกโฆษณาชวนเชื่อขึ้นมาให้มีฐานะเท่ากับข้อเท็จจริง
สถาบันเพื่อการศึกษาสงครามกล่าวว่ารัสเซียเป็นฝ่ายที่ "ได้ประโยชน์มากกว่าและชัดเจนกว่าในการทำให้น้ำท่วมฝั่งซ้าย" ถึงแม้น้ำจะท่วมที่ตั้งทางทหารบางแห่งของรัสเซียด้วยก็ตาม เนื่องจากน้ำท่วมจะทำให้ลำน้ำนีเปอร์กว้างขึ้นจนเป็นอุปสรรคต่อการข้ามฝั่งของยูเครน ก่อนหน้านี้ในเดือนมิถุนายน รัสเซียได้ระบายน้ำออกจากอ่างเก็บน้ำเขื่อนเพื่อบังคับให้กลุ่มลาดตระเวนของยูเครนออกไปจากเกาะต่าง ๆ ที่อยู่ปลายน้ำ
ทีมผู้เชี่ยวชาญที่ทำงานกับโกลบัลไรตส์คัมไพลอันซ์ บริษัทกฎหมายสิทธิมนุษยชนระหว่างประเทศในเนเธอร์แลนด์ สรุปไว้ในรายงานการสืบสวนเบื้องต้นว่ามี "ความเป็นไปได้สูง" ที่การทำลายเขื่อนกาคอว์กาจะเป็นผลจากการกระทำของรัสเซีย โดยใช้ "วัตถุระเบิดที่ติดตั้งล่วงหน้าไว้ที่จุดสำคัญภายในโครงสร้างเขื่อน" รายงานดังกล่าวจัดทำโดย "ทีมยุติธรรมเคลื่อนที่" ทีมหนึ่ง ทีมยุติธรรมเหล่านี้ได้รับการจัดตั้งขึ้นเพื่อผลักดันการดำเนินงานของกลุ่มที่ปรึกษาอาชญากรรมโหดร้ายสำหรับยูเครน ซึ่งได้รับการจัดตั้งขึ้นและได้รับทุนสนับสนุนจากสหภาพยุโรป สหรัฐ และสหราชอาณาจักรเมื่อวันที่ 25 พฤษภาคม พ.ศ. 2565 "เพื่อให้คำแนะนำเชิงกลยุทธ์และความช่วยเหลือด้านปฏิบัติการแก่สำนักงานอัยการสูงสุดแห่งยูเครน ในการสืบสวนและดำเนินคดีอาชญากรรมที่โหดร้ายในยูเครน"
ในวันที่ 15 มิถุนายน รัฐสภายุโรปประกาศว่าได้ผ่านมติประณามการทำลายเขื่อนกาคอว์กาโดยรัสเซียเมื่อวันที่ 6 มิถุนายน ด้วยถ้อยคำรุนแรงที่สุดเท่าที่จะเป็นไปได้
การอ้างว่าเป็นความผิดของยูเครน
วลาดีมีร์ เลออนเตียฟ นายกเทศมนตรีเมืองนอวากาคอว์กาที่รัสเซียแต่งตั้ง ปฏิเสธในตอนแรกว่าเขื่อนไม่ได้รับความเสียหายโดยกล่าวว่าเป็น "เรื่องไร้สาระ" แต่ภายหลังกลับกล่าวหายูเครน ดมีตรี เปสคอฟ โฆษกประจำทำเนียบประธานาธิบดีรัสเซีย ปฏิเสธข้อกล่าวหาที่ว่ารัสเซียมีส่วนเกี่ยวข้องกับการทำลายเขื่อน และกล่าวว่าเป็นการก่อวินาศกรรมจากฝ่ายยูเครน สื่อของรัฐรัสเซียระบุว่าการทำลายเขื่อนเกิดจากการยิงปืนใหญ่จากเครื่องยิงจรวดหลายลำกล้องวิลคา
น้ำท่วมและการอพยพ
ภายในวันเดียวกันหลังจากที่เขื่อนถูกทำลาย อัยการสูงสุดของยูเครนประเมินว่าประชาชนประมาณ 40,000 คนที่อาศัยอยู่ในพื้นที่ที่ยูเครนควบคุมและพื้นที่ที่รัสเซียยึดครองมีแนวโน้มที่จะได้รับผลกระทบจากน้ำท่วม ออแลกซันดร์ ปรอกูดิน ผู้ว่าการแคว้นแคร์ซอน กล่าวว่าพื้นที่ประมาณ 600 ตารางกิโลเมตรของแคว้นนี้จมอยู่ใต้น้ำ และร้อยละ 68 ของพื้นที่ที่ถูกน้ำท่วมอยู่ในฝั่งที่รัสเซียควบคุม
ตำรวจแห่งชาติยูเครนสั่งการให้อพยพประชาชนออกจากหมู่บ้านและชุมชนทางฝั่งขวาของแม่น้ำนีเปอร์ (ซึ่งยูเครนควบคุม) ได้แก่ หมู่บ้านมือกอลายิวกา หมู่บ้านออลฮิวกา หมู่บ้านลวอแว หมู่บ้านจาฮึนกา หมู่บ้านปอญาติวกา หมู่บ้านอีวานิวกา หมู่บ้านตอการิวกา และหมู่บ้านปรึดนีปรอว์สแก รวมทั้งเขตซาดอแวและเขตกอราแบลของเมืองแคร์ซอน ปรอกูดิน ผู้ว่าการแคว้นแคร์ซอน กล่าวว่าในเช้าวันที่ 6 มิถุนายน มีหมู่บ้านถูกน้ำท่วมแล้ว 8 หมู่บ้าน และการอพยพประชาชนโดยรถบัสและรถไฟยังดำเนินต่อไปสำหรับชาวบ้าน 16,000 คนในพื้นที่ที่ได้รับผลกระทบ
กองกำลังภาคพื้นดินของยูเครนกล่าวว่ากองทัพรัสเซียยังคงระดมยิงใส่ฝั่งขวาของแม่น้ำระหว่างที่มีการอพยพ เมื่อวันที่ 7 มิถุนายน ประธานาธิบดีแซแลนสกึยกล่าวกับ โพลิติโกยุโรป ว่ากองกำลังรัสเซียยิงใส่เจ้าหน้าที่กู้ภัยที่กำลังทำงานในบริเวณน้ำท่วม
ในเมืองนอวากาคอว์การิมฝั่งซ้ายของแม่น้ำนีเปอร์ มีประชาชน 22,000 คนอาศัยอยู่ในพื้นที่เสี่ยงภัยน้ำท่วม และมีรายงานบ้านเรือน 600 หลังถูกน้ำท่วม ทางการรัสเซียประกาศภาวะฉุกเฉินทางฝั่งซ้ายของแม่น้ำ ในเช้าวันที่ 6 มิถุนายน อันเดรย์ อะเลคเซเยนโก รักษาการหัวหน้าฝ่ายบริหารพลเรือนและทหารของแคว้นแคร์ซอนที่รัสเซียแต่งตั้ง รายงานทางเทเลแกรมว่ามีชุมชนทางฝั่งแม่น้ำที่รัสเซียควบคุม 14 ชุมชนอยู่ในพื้นที่เสี่ยงที่จะถูกน้ำท่วม ได้แก่ เมืองฮอลาปรึสตัญ เมืองออแลชกือ นิคมดนีเปรียนือ หมู่บ้านบีลอฮรูดอแว หมู่บ้านการ์ดาชึนกา หมู่บ้านกอคานือ หมู่บ้านกอร์ซุนกา หมู่บ้านกอซาชีลาเฮรี หมู่บ้านกรึนกือ หมู่บ้านมาลาการ์ดาชึนกา หมู่บ้านปิชชานิวกา หมู่บ้านซอลอนต์ซี หมู่บ้านสตารัซบูรียิวกา และหมู่บ้านซาบารือแน รวมทั้งเกาะต่าง ๆ บริเวณแม่น้ำนีเปอร์ตอนล่าง
ทางการยูเครนกล่าวว่ามีการอพยพประชาชน 17,000 คนออกจากพื้นที่ที่อยู่ภายใต้การควบคุมของยูเครน โดยมีหมู่บ้าน 24 หมู่บ้านถูกน้ำท่วม
สัตว์และสิ่งแวดล้อม
ที่อยู่อาศัยจำนวนหนึ่งของสัตว์ป่าถูกน้ำท่วม
สัตว์ประมาณ 300 ตัวจมน้ำตายในสวนสัตว์กัซกอวาดีบรอวา ("ป่าโอ๊กเทพนิยาย") หลังจากที่น้ำทะลักเข้าท่วมสวนสัตว์ สวนสัตว์ดังกล่าวตั้งอยู่ทางปลายน้ำและอยู่ทางทิศตะวันตกของเขื่อน หลังจากนั้นไม่นาน สำนักข่าวตัสส์ของรัสเซียอ้างอย่างผิด ๆ ว่าไม่มีสวนสัตว์ดังกล่าวอยู่จริง ก่อนที่จะกลับคำและยอมรับว่ามีสวนสัตว์อยู่จริง แต่ยืนยันว่าสัตว์ทุกตัวในนั้นปลอดภัย
วิดีโอที่แสดงภาพชาวบ้านกำลังเคลื่อนย้ายปศุสัตว์และสัตว์เลี้ยงท่ามกลางน้ำท่วมได้รับการเผยแพร่อย่างกว้างขวางในสื่อสังคมออนไลน์
กาชาดเตือนว่าทุ่นระเบิดถูกชะล้างไปกับกระแสน้ำ Erik Tollefsen หัวหน้าหน่วยการปนเปื้อนอาวุธของกาชาด กล่าวว่า "ก่อนหน้านี้เรารู้ว่าอันตรายอยู่ตรงไหนบ้าง ... แต่ตอนนี้เราไม่รู้แล้ว ทั้งหมดที่เรารู้ก็คือพวกมันอยู่ที่ไหนสักแห่งที่ปลายน้ำ"
น้ำประปา
น้ำจากอ่างเก็บน้ำในเขื่อนส่งน้ำประปาให้แก่ภาคใต้ของยูเครนซึ่งรวมถึงคาบสมุทรไครเมียและโรงไฟฟ้านิวเคลียร์ซาปอริฌเฌีย เนื่องจากน้ำท่วมได้ส่งผลกระทบต่อท่อส่งน้ำทางตอนใต้ของยูเครน ประธานาธิบดีแซแลนสกึยกล่าวว่าประชาชนหลายแสนคนทางภาคใต้จะไม่สามารถ "เข้าถึงน้ำดื่มได้อย่างปกติ" ทางการแคว้นแคร์ซอนแนะนำให้ประชาชนต้มน้ำดื่มน้ำใช้เพื่อป้องกันการปนเปื้อนที่อาจเกิดขึ้น
ระดับน้ำ 13.2 เมตร (43 ฟุต) เป็นระดับต่ำสุดที่จำเป็นสำหรับการสูบน้ำเข้าสู่ถังหล่อเย็นของโรงไฟฟ้านิวเคลียร์ซาปอริฌเฌีย อย่างไรก็ตาม ยังมีแหล่งทางเลือกอีกมากที่เพียงพอสำหรับการหล่อเย็นในขณะที่เครื่องปฏิกรณ์อยู่ในสถานะหยุดทำงานในปัจจุบัน ราฟาเอล กรอสซี หัวหน้าทบวงพลังงานปรมาณูระหว่างประเทศ กล่าวว่า "เราประเมินว่าในปัจจุบันยังไม่มีความเสี่ยงฉุกเฉินต่อความปลอดภัยของโรงไฟฟ้า"
เบื้องต้นมีรายงานว่าระดับน้ำลดลง 0.35 เมตร (1 ฟุต 2 นิ้ว) ต่อชั่วโมง เมื่อเวลาผ่านไป 24 ชั่วโมงหลังจากเขื่อนแตก ระดับน้ำในแม่น้ำนีเปอร์ที่เมืองนีกอปอลได้ลดลง 2.5 เมตร (8 ฟุต 2 นิ้ว) อยู่ที่ 14.41 เมตร (47.3 ฟุต) และหลังจากผ่านไป 48 ชั่วโมง ระดับน้ำอยู่ที่ 13.05 เมตร (42.8 นิ้ว)
อีฮอร์ ซือรอตา ผู้อำนวยการทั่วไปของบริษัทผลิตไฟฟ้าพลังน้ำอุกร์ฮีดรอแอแนร์ฮอ ประกาศว่าระดับน้ำได้ลดลงต่ำกว่าจุด "ตาย" ที่ 12.7 เมตร (42 ฟุต) หมายความว่าจะไม่สามารถสูบน้ำให้แก่ชุมชนต่าง ๆ รวมทั้งโรงไฟฟ้านิวเคลียร์ซาปอริฌเฌียได้อีกต่อไป น้ำจะลดลงอีกเพียงใดขึ้นอยู่กับว่าส่วนล่างของเขื่อนได้ถูกทำลายจนถึงฐานหรือไม่ หากเป็นเช่นนั้น ระดับน้ำจะสูงเพียง 3 เมตร (9.8 ฟุต) และความกว้างของอ่างเก็บน้ำของเขื่อนจะลดลงจาก 3.5 กิโลเมตร (2.2 ไมล์) เป็น 1–1.2 กิโลเมตร (0.62–0.75 ไมล์)
คลองไครเมียเหนือ
คลองไครเมียเหนือมีความยาวกว่า 400 กิโลเมตร (250 ไมล์) และตามธรรมเนียมได้ส่งจ่ายน้ำประปาคิดเป็นร้อยละ 85 ของน้ำประปาในคาบสมุทรไครเมีย คลองมีจุดเริ่มต้นที่เมืองเตารีสก์ซึ่งตั้งอยู่เหนือเขื่อนที่ถูกทำลายพอดี นายกเทศมนตรีเมืองนอวากาคอว์กาที่รัสเซียแต่งตั้งกล่าวว่าจะเกิด "ปัญหา" ในการส่งน้ำจากคลองไครเมียเหนือไปยังไครเมีย ในขณะที่หน่วยงานของรัสเซียที่ยึดครองไครเมียกล่าวว่า "ไม่มีความเสี่ยงใด ๆ ว่าคลองไครเมียเหนือจะขาดน้ำ" อ่างเก็บน้ำต่าง ๆ ในคาบสมุทรไครเมียได้รับการเติมน้ำประมาณร้อยละ 80 ตามคำกล่าวของเซียร์เกย์ อัคซิโอนอฟ หัวหน้าสาธารณรัฐไครเมียซึ่งรัสเซียผนวกเข้ากับตนเองแต่ไม่ได้รับการยอมรับจากนานาชาติ
การเกษตร
กระทรวงเกษตรยูเครนระบุว่าการวิบัติของเขื่อนจะทำให้พื้นที่ 584,000 เฮกตาร์ (1,440,000 เอเคอร์) ปราศจากการชลประทาน และจะส่งผลให้พื้นที่ดังกล่าวกลายเป็นบริเวณแห้งแล้ง ใน พ.ศ. 2564 เกษตรกรเก็บเกี่ยวธัญพืชและเมล็ดพืชน้ำมันจากพื้นที่เหล่านี้ได้ประมาณ 4 ล้านตัน ซึ่งคิดเป็นประมาณร้อยละ 4 ของผลผลิตธัญพืชและเมล็ดพืชน้ำมันของยูเครน ร้อยละ 94 ของระบบชลประทานในแคว้นแคร์ซอน, ร้อยละ 74 ของระบบชลประทานในแคว้นซาปอริฌเฌีย และร้อยละ 30 ของระบบชลประทานในแคว้นดนีปรอแปตร็อวสก์จะไม่มีน้ำใช้ แม้จะไม่มีภัยพิบัตินี้ แต่ก็คาดกันว่าผลผลิตธัญพืชและเมล็ดพืชน้ำมันของยูเครนจะลดลงร้อยละ 8 จากผลผลิตใน พ.ศ. 2565 และลดลงร้อยละ 36 จากผลผลิตของ พ.ศ. 2564 (ปีก่อนสงครามเริ่มขึ้น) ตามรายงานของสมาคมธัญพืชแห่งยูเครน
ออแลกซันดร์ กรัสนอลุตส์กึย รัฐมนตรีช่วยว่าการกระทรวงคุ้มครองสิ่งแวดล้อมและทรัพยากรธรรมชาติยูเครน กล่าวว่าน้ำท่วมได้ชะล้างชั้นดินชั้นบนออกจากไร่นาและพื้นที่เพาะปลูกหลายพันเฮกตาร์ "เราจะไม่สามารถเพาะปลูกพืชเกษตรบนดินนี้ได้อีกหลายปีข้างหน้า" เขากล่าว
การประมง
กระทรวงเกษตรยูเครนประเมินว่าอุตสาหกรรมการประมงจะสูญเสียมูลค่าทางเศรษฐกิจ 1.05 หมื่นล้านฮรึวญา (285 ล้านดอลลาร์สหรัฐ) อันเป็นผลมาจากการที่สัตว์น้ำถูกพัดพาไปยังพื้นที่น้ำท่วมและตายที่นั่นเมื่อน้ำลดระดับลง เช่นเดียวกับสัตว์น้ำจืดที่สัมผัสกับน้ำเค็มและในทางกลับกัน
การรุกโต้ตอบ
น้ำท่วมอาจเป็นอุปสรรคต่อปฏิบัติการที่ยูเครนวางแผนไว้ในพื้นที่และทางฝั่งซ้ายของแม่น้ำนีเปอร์ ผู้เชี่ยวชาญการทหารตะวันตกบางคนกล่าวว่ารัสเซียได้ประโยชน์ทางการทหารจากน้ำท่วม
ยูเครน
วอลอดือมือร์ แซแลนสกึย ประธานาธิบดียูเครน กล่าวว่า "การทำลายเขื่อนโรงไฟฟ้าพลังน้ำกาคอว์กาโดยผู้ก่อการร้ายรัสเซียเป็นเพียงการยืนยันให้ทั้งโลกเห็นว่าพวกเขาจะต้องถูกขับไล่ออกจากทุกซอกมุมของดินแดนยูเครน" อันดรีย์ แยร์มัก หัวหน้าสำนักประธานาธิบดียูเครน เรียกการทำลายเขื่อนว่าเป็น "การทำลายล้างสิ่งแวดล้อม" กระทรวงการต่างประเทศยูเครนกล่าวว่า "เราขอเรียกร้องให้ประชาคมระหว่างประเทศประณามการโจมตีของผู้ก่อการร้ายรัสเซียที่โรงไฟฟ้าพลังน้ำกาคอว์กา" โดยเรียกร้องให้มีการประชุมคณะมนตรีความมั่นคงแห่งสหประชาชาติและการประชุมกับทบวงการพลังงานปรมาณูระหว่างประเทศ อัยการสูงสุดของยูเครนกล่าวว่ากำลังสอบสวนการทำลายเขื่อนในฐานะอาชญากรรมสงคราม
ประชาคมระหว่างประเทศ
บรรดาผู้นำชาติตะวันตกระบุว่าการทำลายเขื่อนกาคอว์กาเป็นอาชญากรรมสงคราม โดยข้อ 56 ของพิธีสารฉบับที่ 1 อนุสัญญาเจนีวา (ซึ่งทั้งรัสเซียและยูเครนได้ให้สัตยาบัน) กำหนดห้ามการโจมตี "งานหรือสิ่งติดตั้งที่บรรจุพลังงานอันตราย" เช่น เขื่อน ทำนบ โรงไฟฟ้าพลังนิวเคลียร์ เป็นต้น
อังตอนียู กูแตรึช เลขาธิการสหประชาชาติ กล่าวว่าเหตุเขื่อนแตกครั้งนี้เป็น "อีกหนึ่งผลเสียหายร้ายแรงจากการรุกรานยูเครนโดยรัสเซีย" และระบุว่า "การโจมตีพลเรือนและโครงสร้างพื้นฐานที่สำคัญของพลเรือนต้องยุติ" เย็นส์ สต็อลเตินบาร์ก เลขาธิการองค์การสนธิสัญญาแอตแลนติกเหนือ กล่าวว่าเหตุการณ์นี้แสดงให้เห็นถึง "ความโหดร้ายของสงครามของรัสเซียในยูเครน" ชาร์ล มีแชล ประธานสภายุโรป กล่าวว่าการโจมตีเขื่อนดังกล่าวเป็นอาชญากรรมสงครามจากฝ่ายรัสเซีย สภายุโรปกล่าวว่า "เราขอประณามการทำลายเขื่อนที่นอวากาคอว์กาในแคว้นแคร์ซอนของยูเครนด้วยถ้อยคำรุนแรงที่สุด"
สบู่ดำ
สบู่ดำ เป็นพืชน้ำมันชนิดหนึ่ง ซึ่งเป็นพืชพื้นเมืองของทวีปอเมริกาใต้ ชาวโปรตุเกสนำเข้ามาปลูกในประเทศไทย ในช่วงปลายสมัยกรุงศรีอยุธยา ปัจจุบันมีการสกัดน้ำมันจากเมล็ดสบู่ดำใช้ทดแทนน้ำมันดีเซล
ในหลายประเทศได้มีความเห็นคัดค้านการปลูกสบู่ดำเพื่อสกัดน้ำมัน โดยเสนอแนะให้นำพื้นที่เหล่านั้นไปปลูกพืชสำหรับบริโภคแทน และนอกจากนี้ปัญหาการใช้น้ำเป็นจำนวนมาก ซึ่งเมื่อคิดเทียบเท่าต่อพลังงานที่ได้จากพืชชนิดอื่นเช่นอ้อยหรือข้าวโพด สบู่ดำใช้น้ำเป็นปริมาณ 5 เท่า
เป็นไม้พุ่มกึ่งป่าดิบ หรือต้นไม้เล็กสูงถึง 6 เมตร (20 ฟุต) ขึ้นไปมันสามารถทนต่อระดับสูงของความแห้งแล้งปล่อยให้มันเติบโตในทะเลทราย ประกอบด้วย phorbol estersซึ่งถือว่าเป็นพิษอย่างไรก็ตามพิสูจน์แล้ว (ไม่เป็นพิษ) กินได้พื้นเมืองเม็กซิโกยังมีอยู่, เป็นที่รู้จักกันโดยประชากรในท้องถิ่น หมู่คนอื่น ๆ. สบู่ดำยังมีสารประกอบเช่นt rypsin inhibitors, phytate , saponins และประเภทของเลคตินหรือที่รู้จักกันว่า Curcin
เมล็ดมี 27-40% น้ำมัน (เฉลี่ย: 34.4%  ) ที่สามารถประมวลผลในการผลิตที่มีคุณภาพสูงไบโอดีเซลน้ำมันเชื้อเพลิงที่ใช้งานได้ในมาตรฐานเครื่องยนต์ดีเซล สามารถใช้พิสูจน์ได้ (ไม่เป็นพิษ) สำหรับอาหารสัตว์และอาหาร
ลักษณะ
เป็นไม้พุ่มยืนต้นขนาดกลาง ความสูง 2-7 เมตร อายุยืนไม่น้อยกว่า 20 ปี ลำต้นและยอดคล้ายละหุ่ง แต่ไม่มีขน อยู่ในวงศ์ยางพารา เมื่อหักลำต้น ส่วนยอดหรือส่วนก้านใบจะมียางสีขาวขุ่นคล้ายน้ำนมไหลออกมา มีกลิ่นเหม็นเขียว
ผลและเมล็ด
ผลและเมล็ดมีไฮโดรเจนไซยาไนด์ (HCN) เมล็ดสบู่ดำมีสารพิษเรียกว่า curcin หากบริโภคแล้วทำให้เกิดอาการท้องเดินเหมือนสลอด เมื่อติดผลแล้วมีสีเขียวอ่อนเกลี้ยงเกลาป็นช่อพวงมีหลายผล เวลาสุกแก่จัดมีสีเหลืองคล้ายลูกจันทน์ รูปผลมีลักษณะทรงกลมขนาดปานกลาง เปลือกหนาปานกลาง
เมล็ด : เมล็ดจะสุกเมื่อแคปซูลเปลี่ยนจากสีเขียวเป็นสีเหลือง เมล็ดประกอบด้วยกรดไขมันอิ่มตัวประมาณ 20% และกรดไขมันไม่อิ่มตัว 80% และให้ผลผลิตน้ำมัน 25-40% โดยน้ำหนัก นอกจากนี้ในเมล็ดมีสารเคมีอื่น ๆ เช่นsaccharose, raffinose , stachyose , กลูโคส , ฟรุกโตส , กาแลคโตและโปรตีนน้ำมันส่วนใหญ่ประกอบด้วยกรดโอเลอิคและกรดไลโนเลอิก นอกจากนี้โรงงานยังมี curcasin, arachidic, myristic , ปาล์มิติและสเตียริกกรดและcurcin
ผลหนึ่งส่วนมากมี 3 พู โดยแต่ละพูทำหน้าที่ห่อหุ้มเมล็ดไว้ เมล็ดสีดำขนาดเล็กกว่าเมล็ดละหุ่งพันธุ์ลายขาวดำเล็กน้อย สีตรงปลายเมล็ดมีจุดสีขาวเล็กๆ ติดอยู่ เมื่อเก็บไว้นานจุดนี้จะหดตัวเหี่ยวแห้งลงขนาดของเมล็ดเฉลี่ย ความยาว 1.7-1.9 เซนติเมตร หนา 0.8-0.9 เซนติเมตร น้ำหนัก 100 เมล็ดประมาณ 69.8 กรัม เมื่อแกะเปลือกนอกสีดำออกจะเห็นเนื้อในสีขาว
การใช้ประโยชน์
ต้นสบู่ดำเป็นสมุนไพรรักษาโรคได้หลายโรค เช่น ใช้น้ำยางใสป้ายริมฝีปากรักษาโรคปากนกกระจอก รักษาแผลในปาก แก้อาการปวดฟัน นำมาผสมกับน้ำนมมารดาป้ายลิ้นขาวในเด็กก็หาย หยอดตาแดงหายได้เช่นกัน หรือผสมกับน้ำเจือจางเป็นยาระบาย
ส่วนลำต้นนำมาผ่าสับเป็นท่อนแช่น้ำอาบแก้โรคซางในเด็ก แก้โรคคันได้ เอาใบสบู่ดำห่อข้าวสุกแล้วหมกขี้เถ้าให้เด็กกินแก้ตาแฉะ หรือนำมาห่ออิฐร้อนนาบท้องในหญิงคลอดบุตรอยู่ไฟสมัยก่อน รวมทั้งประชาชนบางประเทศใช้น้ำมันสบู่ดำใส่ผมด้วย สารสกัดจากเปลือกผลที่สกัดด้วยเมทานอล 5%ยับยั้งการเจริญของข้าวพันธุ์ปทุมธานี 1 ได้ทั้งก่อนงอกและหลังงอก สารสกัดด้วยน้ำจากรากส่งผลยับยั้งการเจริญของข้าวโพด นอกจากนั้น สารสกัดจากเปลือกผลที่สกัดด้วยเมทานอลยังมีฤทธิ์ต้านอนุมูลอิสระ ชาวโอรังอัซลีในรัฐเปรัก ประเทศมาเลเซีย ใช้ใบอ่อนใช้รักษาแผลและอาการบวม รากนำมาต้มและชง ใช้รักษาโรคท้องร่วง ชาวกะเหรี่ยงปลูกเป็นแนวรั้วบ้าน ป้องกันไม่ให้วัวควายเข้าบ้าน เมล็ดนำไปคั่วแล้วคั้นเอาน้ำมัน ใช้เป็นน้ำมันตะเกียง ใช้ฆ่าพยาธิในวัวควาย
เจิ้งไค ฮีโร่เกรียนกู้โลก
เจิ้งไค ฮีโร่เกรียนกู้โลก  เป็นภาพยนตร์จีน ปี 2018 แนวแอคชั่นไซไฟ เขียนบทและกำกับโดย หาน เหยียน (Han Yan) นำแสดงโดย นักแสดงแถวหน้า หลี่ อี้เฟิง (Li YiFeng), ไมเคิล ดักลาส (Michael Douglas) และ โจว ตงอวี่ (Zhou Dongyu)       เนื้อเรื่องดัดแปลงมาจาก การ์ตูนมังงะญี่ปุ่น ไคจิ กลโกงเกมมรณะ (Ultimate Survivor Kaiji ) โดย Nobuyuki Fukumoto  Animal World  เป็นภาพยนตร์ร่วมทุนระหว่าง Shanghai Ruyi Film Production Co., Ltd., Shanghai Pitaya Film Production Co., Ltd. และ Enlight Pictures ภาพยนตร์เข้าฉายที่ประเทศจีนในวันที่ 29 มิถุนายน 2018 และเข้าฉายในประเทศไทยในวันที่ 12 กรกฎาคม 2018 หลังจากนั้น Netflix ได้ลิขสิทธิ์สำหรับการเผยแพร่ทางดิจิตอลทั่วโลก
"Animal World" บอกเล่าถึงสถานที่ลึกลับแห่งหนึ่ง ณ ใจกลางมหาสมุทร "เงิน" คือสิ่งเดียวที่เป็นแรงขับเคลื่อนให้กับสถานที่แห่งนี้ และทุกคนในที่นี้สามารถยอมตายได้เพื่อเงิน "เจิ้ง ไคซือ" (หลี่ อี้เฟิง) ชายหนุ่มผู้โชคร้ายที่ต้องแบกรับหนี้สินจำนวนมหาศาลที่เขาไม่ได้ก่อ อีกทั้งแม่ของเขากำลังป่วยจนไม่ได้สติ หนทางรอดทางเดียวของเขาก็คือการเข้าร่วมเล่นในเกมสุดระทึกที่ต้องใช้ชีวิตของผู้เล่นเป็นเดิมพันในอนิมอล เวิลด์ ที่จัดโดยผู้มีอิทธิพลในด้านมืด "แอนเดอร์สัน" (ไมเคิล ดักลาส) ภายในที่แห่งนี้ ศีลธรรมความดีงามจะเป็นแค่สิ่งฉุดรั้ง มีเพียงผู้ที่สามารถปลดปล่อยสัญชาตญาณแห่งสัตว์ป่าเท่านั้นที่จะเป็นผู้ชนะในเกมนี้
โปรดักชั่น
การถ่ายทำเริ่มต้นในวันที่ 24 กุมภาพันธ์ 2017 และถ่ายทำเสร็จสิ้นในวันที่ 15 สิงหาคม 2017 โดยโลเคชั่นในการถ่ายทำอยู่ที่ ปักกิ่ง, เทียนจิน และ ไหโข่ว ใช้นักแสดงกว่า 400 ชีวิต และเนื่องจากฉากของภาพยนตร์เรื่องนี้เป็นเขตน่านน้ำสากล ในจำนวนนี้จึงเป็นนักแสดงต่างชาติถึง 140 คน เรือ "Destiny" ฉากหลักของเรื่องนี้ดัดแปลงมาจากเรือรบเก่า ซึ่งใช้เวลาปรับปรุงถึง 4 เดือน และใช้ทีมงานถึง 350 คนในการสร้าง
"Animal World " เป็นผลงานแอคชั่นไซไฟจากทีมสเปเชียลเอฟเฟกต์ Weta Digital ผู้เคยเนรมิตฉากสเปเชียลเอฟเฟกต์ ให้กับภาพยนตร์ระดับบล็อกบัสเตอร์อย่าง "Pacific Rim: Uprising" (แปซิฟิค ริม : อัพ ไรซิ่ง), "Thor: Ragnarok" (ธอร์: แรคนาร็อค) และ "Blade Runner 2049"(เบลด รันเนอร์ 2049) นำทีมโดย มาร์ติน ฮิล (Martin Hill) ผู้ดูแลด้านสเปเชียลเอฟเฟกต์มือฉกาจ ที่เคยได้รับการเสนอชื่อเข้าชิงรางวัลออสการ์ ในสาขาวิชวลเอฟเฟกต์ยอดเยี่ยมจาก"Prometheus" (โพรมีธีอุส)
การดัดแปลง
ในหนังสือการ์ตูนมังงะต้นฉบับ อธิบายถึงความคิด ความรู้สึก และชีวิตจริงของตัวละคร "เจิ้ง ไคซือ" น้อยมาก ผู้กำกับ Han Yan จึง เพิ่มตัวละครหญิง 2 คน คือ แม่ และคนรักของ เจิ้ง ไคซือ เข้ามา ให้เป็นตัวละครที่เพิ่มความสำคัญของเงินเดิมพัน เพื่อเพิ่มความสมจริง และเติมเต็มอารมณ์ให้ตัวละคร
การคัดเลือกนักแสดง
ผู้กำกับ Han Yan ให้สัมภาษณ์ว่า การหานักแสดงที่เหมาะสมในการรับบท เจิ้ง ไคซือ นั้นง่ายมาก เขาตัดสินใจเลือก หลี่ อี้เฟิง ในทันทีจากการมองหาเพียงไม่กี่ครั้ง ในขณะที่บทจอมวายร้ายอย่าง แอนเดอร์สัน เขาอยากได้นักแสดงต่างชาติเบอร์ใหญ่ และลงตัวที่ ไมเคิล ดักลาส และเขาเลือก โจว ตงอวี่ เพราะเขาได้ดูละครเรื่องดัง เฉินเซิน จารชนหน้าหยก (Sparrow) ซึ่งเธอเล่นกับ หลี่ อี้เฟิง และรู้สึกว่าทั้ง 2 คนมีความเป็นธรรมชาติเมื่ออยู่ด้วยกัน
การเข้าฉาย
Animal World เป็นภาพยนตร์เปิดม่านของงาน Shanghai International Film Festival (SIFF) ครั้งที่ 21 และได้รับคำวิจารณ์ส่วนใหญ่ในทางบวก  Douban ให้คะแนนภาพยนตร์เรื่องนี้ที่ 7.3 เต็ม 10 คะแนน
Box office
Animal World ทำรายได้เป็นอันดับ 1 ของ box office จีนในสัปดาห์แรกที่เข้าฉาย เปิดตัวด้วยรายได้กว่า 1 พันล้านบาท โดยเอาชนะ จูราสสิค เวิลด์ อาณาจักรล่มสลาย และ Escape Plan 2: Hades ไปได้  ทำรายได้ในประเทศจีนได้กว่า  510 ล้านหยวน และทำรายได้ใน สหรัฐอาหรับเอมิเรตส์ และ สหราชอาณาจักร ได้ $79,122 และ $271,282 ในประเทศอื่นๆ รายได้รวมทั่วโลกราวๆ 76 ล้าน ดอลลาร์สหรัฐ
ให้รักบันดาลใจ
ให้รักบันดาลใจ (Ek Vivah Aisa Bhi) เป็นละครโทรทัศน์อินเดีย ออกอากาศวันแรกวันที่ 6 กุมภาพันธ์ 2017 ที่ช่อง &TV ผลิตโดย The House of Originals ของ นิเวทิตา บาซู ละครโทรทัศน์เรื่องนี้ออกอากาศต่อจากละครเรื่อง Half Marriage ในไทยจะออกอากาศช่อง ซีหนัง ทุกวันจันทร์-ศุกร์ ต่อจากละครเรื่อง อัมมา และเมื่อละครเรื่องนี้จบลง ละครเรื่องต่อไปที่ออกอากาศคือ ขอรักอีกสักครั้ง
บริการทางระบบนิเวศ
บริการทางระบบนิเวศ หรือ นิเวศบริการ เป็นผลประโยชน์ที่มนุษย์ได้รับจากระบบนิเวศ เช่น ป่าไม้ แม่น้ำ สามารถทำให้ระบบนิเวศมีคุณภาพ และทำให้เกิดความหลากหลายในทางชีวภาพของพืชและสัตว์อื่น ๆ บริการทางระบบนิเวศในสิ่งหนึ่งอาจสามารถมีประโยชน์ในหลายอย่าง เช่น ป่าไม้แห่งหนึ่งแหล่งอาหาร ยังเป็นฟื้นสำหรับคนในพื้นที่นั้น ๆ ในขณะเดียวกันช่วยป้องกันดินถล่ม ช่วยกรองตะกอนในน้ำให้ใสสะอาด และยังเป็นที่พักผ่อนหย่อนใจแก่ผู้คน
ผู้จัดการ
ผู้จัดการ อาจหมายถึง
วี่น-มหยิ่น
วี่น-มหยิ่น (ဝင်းမြင့်; เกิด 8 มิถุนายน พ.ศ. 2494) นักการเมืองชาวพม่า อดีตประธานาธิบดีพม่า ตั้งแต่วันที่ 29 มีนาคม พ.ศ. 2561 ถึง 1 กุมภาพันธ์ พ.ศ. 2564 เขาเป็นสมาชิกสภาผู้แทนราษฎรพม่า และ เป็นอดีตประธานสภาผู้แทนราษฎรตั้งแต่วันที่ 1 กุมภาพันธ์ พ.ศ. 2559 จนถึงวันที่ 21 มีนาคม พ.ศ. 2561
สัญญาอัจฉริยะ
สัญญาอัจฉริยะ หรือ สมาร์ตคอนแทร็กต์ (smart contract) คือโปรแกรมคอมพิวเตอร์ ที่มีการดำเนินงานอัตโนมัติ ตามสัญญาหรือข้อกำหนดที่ระบุไว้ โดยเป้าหมายของสัญญาอัจฉริยะคือการลดการมีคนกลางของสัญญา ลดค่าใช้จ่ายของคนกลาง เพิ่มความโปร่งใส และลดความผิดพลาดที่เกิดขึ้น โดยการทำงานผ่านบล็อกเชน
เครื่องขายของอัตโนมัติเป็นตัวอย่างเทคโนโลยีเก่าเทียบเท่ากับการดำเนินการของสัญญาอัจฉริยะ โดยการทำงานของคริปโทเคอร์เรนซีของบิตคอยน์เป็นตัวอย่างของสัญญาอัจฉริยะคร่าวๆ สำหรับการทำสัญญาระหว่างบุคคลที่ไม่รู้จักกัน และหลังจากการพัฒนาอีเธอร์เรียม ทำให้มีการพัฒนาสัญญาอัจฉริยะมากขึ้น และมีการเริ่มใช้งานกันอย่างแพร่หลายระหว่างบุคคลที่ไม่รู้จักกัน อาทิการแลกเปลี่ยนสกุลเงินของคริปโทเคอร์เรนซี การซื้อขายของ การทำธุรกรรมทางการเงินผ่านการเงินแบบไม่รวมศูนย์ หรือการแลกเปลี่ยนโทเคนดิจิทัลที่ทดแทนกันไม่ได้
เคลียร์ (วงดนตรี)
เคลียร์ (วงดนตรี) อาจหมายถึง
ชลาทิศ ตันติวุฒิ
ชลาทิศ ตันติวุฒิ หรือ เบน ชลาทิศ เป็นนักร้องและนักแสดงชาวไทยที่มีชื่อเสียง ประสบความสำเร็จเป็นที่ยอมรับและได้รับรางวัลต่าง ๆ ในระดับชาติอย่างต่อเนื่อง เขามีภูมิลำเนามาจากอำเภอเมือง จังหวัดชลบุรี
ชีวิตช่วงต้นและการศึกษา
ชลาทิศ ตันติวุฒิ เกิดเมื่อวันที่ 28 กรกฎาคม พ.ศ. 2524 ที่โรงพยาบาลสมเด็จพระบรมราชเทวี ณ ศรีราชา มีภูมิลำเนาและเติบโตขึ้นที่อำเภอเมืองชลบุรี จังหวัดชลบุรี โดยเป็นบุตรชายคนเดียวของครอบครัว เขาศึกษาที่โรงเรียนอนุบาลชลบุรีตั้งแต่ชั้นอนุบาลถึงประถมศึกษาปีที่ 3 และศึกษาต่อที่โรงเรียนอัสสัมชัญศรีราชา จนกระทั่งจบชั้นมัธยมปีที่ 6 ด้วยความชอบด้านดนตรีจึงเข้าศึกษาต่อระดับปริญญาตรีที่วิทยาลัยดุริยางคศิลป์ มหาวิทยาลัยมหิดล
อาชีพในวงการบันเทิง
เริ่มเข้าวงการในปี 2545 จากการเป็นสมาชิกวงดนตรีโมโนโทนขณะที่เรียนอยู่ที่วิทยาลัยดุริยางคศิลป์ มหาวิทยาลัยมหิดล และต่อมา บอย โกสิยพงศ์ได้เห็นผลงานของเขาจึงได้ชักชวนเขามาร่วมงานกับค่ายเพลงเบเกอรีมิวสิค เขาได้ร้องเพลงให้กับ บอย โกสิยพงศ์ ในเพลง คนข้างล่าง, ล้มบ้างก็ได้, แต๋วจ๋า, ใกล้ และ คะแนนแห่งชีวิต ปี พ.ศ. 2547 เบน ชลาทิศ ได้รวมกลุ่มกับเพื่อนนักร้องเสียงดีอีก 4 คน ออกอัลบั้มร้องเพลงในชื่อกลุ่ม บีไฟว์ โปรเจกต์พิเศษที่ตั้งขึ้นโดยบอย โกสิยพงษ์ วงที่ประกอบไปด้วยศิลปินเลือดใหม่ของเบเกอรี่มิวสิกที่ทำอัลบั้มพิเศษเป็นการแนะนำตัว​ก่อนแต่ละคนจะแยกย้ายกันไปออกอัลบั้มเดี่ยวต่อไป​ มีเพลงร้องเดี่ยวที่ เบนร้องไว้คือ รักคุณเข้าแล้ว
ต่อมาปี พ.ศ. 2548 เบน ชลาทิศออกผลงานเดี่ยวชุดแรกเบน ชลาทิศ และได้รับรางวัลศิลปินชายยอดเยี่ยมจากคลื่นวิทยุ SEED AWARD, ปี พ.ศ. 2549 เบน ชลาทิศได้ออกอัลบั้มพิเศษ Impressions เป็นการคัฟเวอร์เพลงดังในอดีต, ปี 2552 เพลง “โอ๊ย โอ๊ย”(ต้นฉบับคือแจ้ ดนุพล แก้วกาญจน์) ถูกเลือกเป็นเพลงประกอบละคร “แจ๋วใจร้าย กับคุณชายเทวดา” ออกอากาศทางสถานีโทรทัศน์สีกองทัพบกช่อง 7, พ.ศ. 2556 ในวันภาษาไทยแห่งชาติ เขาได้รับรางวัลชนะเลิศนักร้องที่ใช้ภาษาไทยดีเด่น รางวัลเพชรในเพลง จากเพลง"สายลมแห่งรัก", และในปี 2557-2558 เขาเป็นหนึ่งในคณะกรรมการตัดสินผู้เข้าแข่งขันหาผู้ชนะเลิศในรายการ Thailand's Got Talent ในSeason 4 และ 5
ในปีพ.ศ. 2558 ต้นเดือนมิถุนายน บีอีซี - เทโรต้นสังกัดได้ปล่อยซิงเกิ้ลเพลงเหวรักหนึ่งในเพลงจากอัลบั้มเต็มชุดที่สาม 9(ในที่สุด) และในปีนี้เขามีผลงานภาพยนตร์เรื่อง ป้าแฮปปี้ She ท่าเยอะ ร่วมกับเขมนิจ จามิกรณ์ ออกสู่สายตาประชาชนและได้ร้องเพลงประกอบภาพยนตร์เพลงสนุก ๆ ชื่อ แฮปปี้ ดีออก อีกด้วย
เบน ชลาทิศเป็นศิลปินที่มีคุณภาพคนหนึ่งของประเทศ ตลอดระยะเวลาที่เป็นนักร้องมาไม่ต่ำกว่า 15 ปี เขาได้รับรางวัลการันตีผลงานมากมาย อาทิรางวัลศิลปินเดี่ยวแห่งปี จาก “ไนน์เอ็นเตอร์เทน อวอร์ด 2016”, รางวัลระฆังทอง(บุคคลแห่งปี) สาขาสร้างสรรค์สนับสนุนมวลชนและสังคมดีเด่น ประจำปี 2558 กระทั่งเข้าชิงรางวัลนักแสดงนำชายยอดเยี่ยม รางวัล “นาฏราช” ครั้งที่ 6 ประจำปี 2557 ในบท ‘มิว-มิ้นต์’  จากละครเรื่อง Club Friday The Series 5 ความรักกับความลับ ตอน ความลับของมิ้นต์กับมิว ออกอากาศทางช่อง จีเอ็มเอ็ม 25 (ซึ่งในงานนาฏราชครั้งนี้ เขาถูกเสนอชื่อเข้าชิงถึงสองสาขารางวัลด้วยกัน อีกสาขารางวัลคือสาขาเพลงละครยอดเยี่ยม เพลง ยื้อ จากละครเรื่อง ทรายสีเพลิง ออกอากาศทางสถานีวิทยุโทรทัศน์ไทยทีวีสีช่อง 3), ในพ.ศ. 2558 เขาได้รับรางวัลโทรทัศน์ทองคำ ครั้งที่ 30 รางวัลเพลงละครดีเด่น เพลงหมดดวงใจ จากละครเรื่อง ข้าบดินทร์ ออกอากาศทางสถานีโทรทัศน์ไทยทีวีสีช่อง 3
พ.ศ. 2558 เขาถูกเสนอชื่อเข้าชิงรางวัล"นักร้องชายที่สุดแห่งปี 2015" จากดาราเดลี่ เดอะเกรท อวอร์ดส์#5 จากผลงานเพลง"ควักหัวใจ", ได้รับรางวัลพิเศษ จอมขโมยซีน จาก สยามดารา สตาร์ อวอร์ดส์ 2015 ปีที่ 10 จากผลงานการแสดงในคลับฟรายเดย์ เดอะซีรีส์ 5 ตอนมิ้นกับมิว ทางช่อง GMM 25 และได้เป็นผู้เข้ารอบสุดท้ายของรางวัล “สีสัน อะวอร์ดส์” ครั้งที่ 27 ประจำปีพ.ศ. 2558 ประเภทศิลปินชายเดี่ยวยอดเยี่ยม จากอัลบั้ม “9 (ในที่สุด)
เบนมีผลงานเพลงออกมาอย่างต่อเนื่อง ทั้งงานเพลง, งานคอนเสิร์ต, งานแสดง, งานคัฟเวอร์, งานเพลงประกอบภาพยนตร์โฆษณา, งานเพลงประกอบหนังและละคร, งานถ่ายแบบ, งานสัมภาษณ์และงานช่วยเหลือสังคม
ชีวิตส่วนตัว
ด้านชีวิตส่วนตัว กลางปี 2555 เบน ชลาทิศ ออกมายอมรับตรง ๆ ว่าตัวเองเป็นเกย์ และกำลังคบหาดูใจกับแฟนหนุ่มนอกวงการมาได้ 8 ปีก่อนหน้านั้น เรื่องความรักก็ต้องมีความจริงใจให้แก่กัน เขากล่าวว่าที่ผ่านมาตนก็ไม่เคยปิดบังแต่ไม่ค่อยมีคนถามมากกว่า ส่วนทางบ้านตนก็ให้การยอมรับด้วยดี ซึ่งถือเป็น “ที่สุดของข่าวหมวดดาราและคนบันเทิงแห่งปี 2554” อีกด้วย กลางปี 2558 มารดาของเบนที่ป่วยด้วยเป็นมะเร็งโรคมะเร็งปอดในระยะที่ 4 และมะเร็งลามขึ้นสมองและอวัยวะส่วนอื่น ได้จากไปอย่างสงบ ในการนี้เบนได้ใช้เงินเพื่อรักษาพยาบาลดูแลอาการของคุณแม่ไปกว่า 20 ล้านบาท
พ.ศ. 2544 จุดเริ่มต้นของการเป็นนักร้อง
จุดเริ่มต้นของการเป็นนักร้องเริ่มมาจากในปี พ.ศ. 2544 เบน ได้รวบรวมกลุ่มเพื่อนที่วิทยาลัยดุริยางคศิลป์ มหาวิทยาลัยมหิดล มาตั้งวงดนตรีที่มีชื่อว่าโมโนโทน ทำให้มีเพลงที่เป็นที่รู้จักของกลุ่มคนอินดี้เล็ก ๆ หลาย ๆ เพลง โดยมีเพลงดังอย่าง Celebration ที่ขึ้นถึงอันดับหนึ่งในการจัดอันดับเพลงของรายการวิทยุคลื่น 104.5 แฟตเรดิโอ และคลื่น 103.5 โมเดิร์นเลิฟ ซึ่งทั้งสองคลื่นถือเป็นคลื่นวิทยุชื่อดังในยุคนั้น หลังจากนั้นเบนเริ่มเป็นที่สนใจในวงกว้างจากผลงานเพลงต่อมาอย่างเพลง "Turn Off The Light" และเพลง "Susan Jones" ซึ่งเป็นเพลงคัฟเวอร์ของ เบิร์ดกับฮาร์ท ซึ่งอยู่ในอัลบั้ม "Perspective 1" เพลงอื่น ๆ ที่ร้องไว้กับ Monotone อย่างเพลง หาย และ Sit my duck คนฟังเพลงของเบนนั้นรวมไปถึงบอย โกสิยพงษ์ซึ่งทำให้ทั้งสองได้ร่วมงานกันในเวลาต่อมา
พ.ศ. 2545 เป็นศิลปินในสังกัด Bakery Music
ต่อมาในปี พ.ศ. 2545 จากผลงานดังกล่าว เบนจึงได้เป็นศิลปินในสังกัด Bakery Music และได้ร่วมงานกับ บอย โกสิยพงศ์ ในอัลบั้ม "Bakery love is Forever" ในเพลง "ใกล้" และเพลง "คะแนนแห่งชีวิต" จากอัลบั้ม "พอ" ของ บอย โกสิยพงศ์ หลายคนรู้จักเค้ามากขึ้นจากการได้ร่วม Featuring ในเพลงดังต่าง ๆ ของพี่บอย โกสิยพงษ์ เช่น ใกล้, คะแนนแห่งชีวิต, คนข้างล่าง ในปี พ.ศ. 2546 เบน ได้มาร่วมงานกับบอย โกสิยพงศ์ ในอัลบั้ม "Million Ways To Love Part 1"โดยได้ร่วมร้องเพลง คนข้างล่าง และเพลง "ล้มบ้างก็ได้"
พ.ศ. 2547 - 2555
ถัดมาในปี พ.ศ. 2547 เบนยิ่งเป็นที่รู้จักมากขึ้นไปอีก เมื่อเค้าได้เข้าร่วมเป็นส่วนหนึ่งของ Project ศิลปินเลือดใหม่ของ Bakery Music ที่ชื่อว่า B5 บีไฟว์ เป็นกลุ่มนักร้องเสียงดี 5 คน สมาชิก ประกอบด้วย เบน ชลาทิศ, เค้ก-อุทัย ปุญญมันต์, มาเรียม-มาเรียม อัลคาลาลี่, โต๋-ศักดิ์สิทธิ์ เวชสุภาพร และคิว ฟลัวร์-​สุวีระ บุญรอด มีเพลงร้องเดี่ยวที่ เบนร้องไว้คือ รักคุณเข้าแล้ว บีไฟว์ โปรเจกต์พิเศษที่ตั้งขึ้นโดยบอย โกสิยพงษ์ วงที่ประกอบไปด้วยศิลปินเลือดใหม่ของเบเกอรี่มิวสิกที่ทำอัลบั้มพิเศษแนวเพลงป็อปและอะแค็พเพลล่าเป็นการแนะนำตัว​แต่ละคนในระหว่างช่วงปี 2545 - 2547 ก่อนที่แต่ละคนจะแยกย้ายกันไปออกอัลบั้มเดี่ยว
กระทั่งเดือนสิงหาคม ปีพ.ศ. 2548 เบนได้ออกผลงานเดี่ยวของตัวเองเป็นอัลบั้มแรกที่ชื่อ "เบน ชลาทิศ"(Ben-Chalatit) มีเพลงดังอย่าง “คนที่คิดถึง” และในปีนั้น ก็ได้รับรางวัลศิลปินชาย ยอดเยี่ยมจากคลื่นวิทยุ SEED AWARD
ปี 2549 เขามีอัลบั้มที่สอง ใช้ชื่อว่า Impression เป็นการหยิบเพลงดังในอดีต จากศิลปินข้ามค่ายมา Cover ใหม่ ให้กลับมามีสีสันมากขึ้น เช่นเพลง “สุดใจ”(ต้นฉบับคือพงษ์สิทธิ์ คำภีร์), “ทำร้าย”(ต้นฉบับคือโยคีเพลย์บอย), “โอ๊ย โอ๊ย”(ต้นฉบับคือแจ้ ดนุพล แก้วกาญจน์) ปี 2550 เบนร้องเพลงประกอบละครเวทีเรื่องแรกของบริษัทเวิร์คพอยท์ จำกัด เรื่อง “ชายกลาง- โศกนาฏกรรมในจังหวะแทงโก้” ปี 2552 เพลง “โอ๊ย โอ๊ย” จาก อัลบั้มที่สอง Impression ที่หยิบเพลงดังในอดีตมา Cover ใหม่ให้กลับมามีสีสันมากขึ้น (ต้นฉบับคือแจ้ ดนุพล แก้วกาญจน์) ถูกเลือกเป็นเพลงประกอบละคร “แจ๋วใจร้าย กับคุณชายเทวดา” ออกอากาศทางสถานีโทรทัศน์สีกองทัพบกช่อง 7 ปี 2553 มี Single ชื่อว่าดัม(ในที่สุด) ปี 2555 มี Single ออกมาชื่อเพลงว่า “เพื่ออะไร” ปี 2556 เบน ชลาทิศมีคอนเสิร์ตเดี่ยวครั้งแรกของเขา ชื่อว่า “Born To Be Ben Concert”
พ.ศ. 2556 คอนเสิร์ตเดี่ยวครั้งแรก “Born To Be Ben Concert
จัดเมื่อวันที่ 5 ตุลาคม 2556 ที่อิมแพ็ค อารีน่า เมืองทองธานี เบนได้รวบรวมเพลงฮิต, เพลงที่สร้างชื่อเสียงให้กับเขาและเพลงดัง ๆ ต่าง ๆ เอาไว้มากมายมาร้องในคอนเสิร์ตเดี่ยวครั้งนี้ ทั้งเพลง คนข้างล่าง, คะแนนแห่งชีวิต รวมทั้งเพลงรักคุณเข้าแล้ว พร้อมทั้งเชิญแขกรับรัดเกล้า อามระดิษ, อ๊อฟ ปองศักดิ์, ปู พงษ์สิทธิ์ คำภีร์, เจนนิเฟอร์ คิ้ม, ป๊อด ธนชัย อุชชิน และB5
ปีเตอร์ ไอเซนมาน
ปีเตอร์ เดวิด ไอเซนมาน (อักษรโรมัน: Peter David Eisenman, เกิด 11 สิงหาคม เป็นสถาปนิก นักเขียน และศาสตราจารย์ชาวอเมริกัน ได้รับการยกย่องให้เป็นหนึ่งในนิวยอร์กไฟว์ และเป็นที่รู้จักจากการออกแบบที่มีใช้รูปแบบมอเดิร์นและดีคอนสตรักทีฟ (deconstructive) สูง รวมถึงจากผลงานประพันธ์หนังสือทางสถาปัตยกรรมจำนวนมาก เขาได้รับรางวัลจำนวนมาก รวมถึง รางวัลศิลปกรรมวูล์ฟ
ชลาทิศ ตันติวุฒิ
พ.ศ. 2557 เข้าชิงรางวัล “นาฏราช” ครั้งที่ 6 ประจำปี 2557 รางวัลนักแสดงนำชายยอดเยี่ยม
เขาถูกเสนอชื่อในฐานะผู้เข้าชิงรางวัล “นาฏราช” ครั้งที่ 6 ประจำปี 2557 รางวัลนักแสดงนำชายยอดเยี่ยม ในบท ‘มิว-มิ้นต์’ จากละครเรื่อง Club Friday The Series 5 ความรักกับความลับ ตอน ความลับของมิ้นต์กับมิว ออกอากาศทางช่อง จีเอ็มเอ็ม 25 นอกจากนั้น Club Friday The Series 5 ความรักกับความลับที่เบนแสดงนี้ยังถูกเสนอชื่อเข้าชิงอีกหลายสาขารางวัล อาทิ สาขาละครชุดยอดเยี่ยม, สาขารางวัลผู้กำกับยอดเยี่ยม คุณเอกสิทธิ์ ตระกูลเกษมสุข และ ถูกเสนอชื่อเข้าชิงสาขารางวัลเพลงละครยอดเยี่ยม เพลง ความรักกับความลับ ขับร้องโดย ทาทา ยัง อีกด้วย
ปีเตอร์ ไอเซนมาน
ปัจจุบันไอเชนมานเป็นอาจารย์สอนด้านทฤษฎีและการออกแบบขั้นสูงประจำสถาบันสถาปัตยกรรมศาสตร์เยล และเป็นศาสตราจารย์อาวุโส (Professor Emeritus) ประจำวิทยาลัยสถาปัตยกรรมศาสตร์คูเปอร์ยูเนียน
แหล่งข้อมูลอื่น
1932
ชลาทิศ ตันติวุฒิ
พ.ศ. 2557 เข้าชิงรางวัล “นาฏราช” ครั้งที่ 6 ประจำปี 2557 รางวัลนักแสดงนำชายยอดเยี่ยม
นอกจากนั้นในปีเดียวกันนี้เพลง ยื้อ ที่ขับร้องโดย เบน ชลาทิศ จากละครเรื่อง ทรายสีเพลิง ออกอากาศทางสถานีวิทยุโทรทัศน์ไทยทีวีสีช่อง 3 ก็ยังได้รับรางวัล IW Intensive Watch Music Award รางวัลเพลงไทยสากลที่ได้รับความนิยมอันดับที่ 1 ประจำเดือนพฤศจิกายน 2557 (ผลวิจัยโดย IW จากสถานีวิทยุ 40 FM radio station ในกรุงเทพและปริมณฑล) และเพลงนี้ก็ได้ถูกเสนอชื่อเข้าชิงรางวัล “นาฏราช” ครั้งที่ 6 ประจำปี 2557 สาขาเพลงละครยอดเยี่ยมอีกด้วย
พ.ศ. 2558 คอนเสิร์ตเดี่ยวครั้งที่สอง Come into My World : โลกใบนี้ของฉัน
ต่อมาคิว วงฟลัว, มาเรียม, เน็ต นักแสดงละครเวทีเรื่องมิสไซ่ง่อนมาแสดงร่วมกับเบน ชลาทิศ และเดียร์ อะแคปเปล่า7 มาร่วมร่องเพลง สีเทา, เรื่องจริง, หยุด, ฤดูที่ฉันเหงา และคนข้างล่าง ต่อด้วยแอม-เสาวลักษณ์ ลีละบุตร มาร่วมร้องเพลงดินแดนศักดิ์สิทธิ์ ต่อด้วยเพลง “รัก” และเบนโชว์เพลง Like a Virgin, I have Nothing , Baby one more time และ Wrecking Ball ตามด้วยชายในฝัน, แมงมุม, เสือ, แมลง และ โอ๊ะ โอ๊ย ของทาทา ยัง และปิดคอนเสิร์ตด้วยเพลง “เพลงของเธอ” เพื่อขอบคุณที่ทุก ๆ คนทำให้เขามีวันนี้ได้ “ขอบคุณแฟน ๆ ทุกคนคอนเสิร์ตวันนี้จะไม่สามารถเกิดขึ้นได้เลยถ้าไม่ได้รับกำลังใจจากทุก ๆ คน หวังว่าคนที่มาวันนี้จะกลับบ้านไปพร้อมกับรอยยิ้มและความทรงจำที่สนุกสนานเต็มอิ่ม วันนี้คืออีกวันที่สำคัญของเบนและจะอยู่ในความทรงจำที่ดีของเบนตลอดไป” เขากล่าว
รายการโทรทัศน์/ออนไลน์
ร่วมเป็นคณะกรรมการ ใน Season 1 และ 2
ร่วมเป็นคณะกรรมการใน Season 4, 5, 6
ผลงานภาพยนตร์
- BitterSweet BoydPod The Short Film (2551)
- ป้าแฮปปี้ she ท่าเยอะ  (2558)  รับบทเป็น กอล์ฟฟี่ แสดงร่วมกับ  แพนเค้ก  เขมนิจ จามิกรณ์
- ลูกทุ่ง ซิกเนเจอร์ (2559)
ฮอชาลี ม่าเหร็ม
นายฮอชาลี ม่าเหร็ม (เกิด 3 มีนาคม พ.ศ. 2507) สมาชิกสภาผู้แทนราษฎรจังหวัดสตูล 3 สมัย
ประวัติ
ฮอชาลี ม่าเหร็ม เกิดเมื่อวันที่ 3 มีนาคม พ.ศ. 2507 เป็นบุตรของ นายบาหรี กับ นางจิ ม่าเหร็ม มีพี่ชาย 1 คน สำเร็จการศึกษาปริญญาตรี วิทยาศาสตรบัณฑิต สาขาเทคนิคการแพทย์ จาก มหาวิทยาลัยเชียงใหม่ และ ปริญญาโท สาขารัฐประศาสนศาสตร์ จาก มหาวิทยาลัยสงขลานครินทร์
งานการเมือง
อดีตเคยเป็นนักวิทยาศาสตร์แพทย์ ประจำโรงพยาบาลสตูล ฮอชาลีเข้าสู่การเมืองระดับชาติ ด้วยการลงรับสมัครเลือกตั้งสมาชิกสภาผู้แทนราษฎรจังหวัดสตูล ในการเลือกตั้ง พ.ศ. 2544 สังกัดพรรคความหวังใหม่ แต่ได้รับเลือกตั้งในครั้งต่อมา (เลือกตั้งซ่อม พ.ศ. 2548) และได้รับเลือกติดต่อกัน รวม 3 สมัย
สมาชิกสภาผู้แทนราษฎร
ฮอชาลี ม่าเหร็ม ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
ไอเนตคาเวส
ไอเนตคาเวส หรือ ไอเนตคาเอส เป็นเจ้าหญิงชาวอียิปต์โบราณแห่งราชวงศ์ที่สามในช่วงสมัยราชอาณาจักรเก่า
เจ้าหญิงไอเนตคาเอส เป็นที่รู้จักกันดีแค่เพียงว่า เป็นพระราชธิดาของฟาโรห์ดโจเซอร์กับพระนางเฮเทปเฮอร์เนบติ และพระองค์เป็นพระราชนัดดาของฟาโรห์คาเซคเคมวีและพระนางนิมาอัตเทป
พระองค์ได้ถูกกล่าวถึงในแผ่นศิลาสลักในพิระมิดขั้นบันไดของฟาโรห์ดโจเซอร์ (ของเหล่านี้จะพบได้ในพิพิธภัณฑ์ต่างๆ) และหินศิลาสลักที่พบอยู่ที่เมืองเฮลิโอโพลิส (ตอนนี้อยู่ที่พิพิธภัณฑ์ในตูริน) ซึ่งปรากฎเป็นภาพของฟาโรห์ดโจเซอร์ขึ้นครองราชย์พร้อมภาพสลักขนาดเล็กกว่าสองรูปก็เป็นของพระนางเฮเทปเฮอร์เนบติและพระนางไอเนตคาเวส
กีฬาทวิกีฬาฤดูหนาวในโอลิมปิกฤดูหนาว
กีฬาทวิกีฬาฤดูหนาว ได้รับการบรรจุเป็นกีฬาที่แข่งขันในโอลิมปิกฤดูหนาว ในปี 1960 (พ.ศ. 2503) ณ เมืองสควอว์วัลเลย์ เป็นครั้งแรก ซึ่งแข่งขันเพียงรายการบุคคลชาย เท่านั้น ภายหลังได้บรรจุรายการผลัดทีมชาย ในปี 1968 (พ.ศ. 2511) ณ เมืองเกรโนเบิล ตามมาด้วยรายการสปรินต์ชาย ในปี 1980 (พ.ศ. 2523) ณ เมืองเลคพลาซิด ส่วนในปี 1992 (พ.ศ. 2535) ได้บรรจุประเภทหญิงเป็นครั้งแรก ณ เมืองอัลแบร์วิล และล่าสุดก็ได้บรรจุรายการเพอร์สุท และรายการแมส สตาร์ท ในปี 1992 (พ.ศ. 2545) ณ เมืองซอลต์เลกซิตี และปี 1996 (พ.ศ. 2549) ณ เมืองตูริน
ประเภทชาย
• = ได้รับการบรรจุอย่างเป็นทางการ, (d) = กีฬาสาธิต
ประเภทหญิง
• = ได้รับการบรรจุอย่างเป็นทางการ, (d) = กีฬาสาธิต
ประเภทผสม
• = ได้รับการบรรจุอย่างเป็นทางการ, (d) = กีฬาสาธิต
จันทรุปราคา กรกฎาคม พ.ศ. 2563
จันทรุปราคาเงามัว จะเกิดขึ้นในวันที่ 5 กรกฎาคม พ.ศ. 2563 โดยเป็นจันทรุปราคาเงามัวครั้งที่สามจากสี่ครั้งของจันทรุปราคาใน พ.ศ. 2563
แซรอส 149
อุปราคาครั้งนี้เป็นส่วนหนึ่งของแซรอสดวงจันทร์ที่ 149
07 โชว์
ประวัติ
รายการ "07 โชว์" สร้างโดย เจเอสแอล ออกอากาศครั้งแรกในปี พ.ศ. 2540 โดยเสนอเป็นประจำทุกเย็นวันอาทิตย์ ทางช่อง 7 สี โดยเป็นรายการสดประเภทวาไรตี้โชว์ ที่เสนอเรื่องเพลง ละคร ข่าวดารา และเกมการแข่งขัน ด้วยรูปแบบการนำเสนอที่สนุกสนาน ตื่นเต้น เข้าถึงผู้ชมได้ง่าย ลักษณะการถ่ายทำใช้ห้องส่งของเจเอสแอล แล้วทำการถ่ายทอดสดผ่านสถานีไปยังผู้ชมทั่วประเทศ รายการนี้ได้รับความนิยมอย่างต่อเนื่อง และยังได้สร้างศิลปินนักร้อง รวมทั้งนักแสดงมากมาย จนถึงปัจจุบัน
รายการออกอากาศครั้งสุดท้ายเมื่อวันอาทิตย์ที่ 17 ตุลาคม พ.ศ. 2553 โดยเปลี่ยนเป็นรายการ กิ๊กดู๋ (ปัจจุบันใช้ชื่อว่า กิ๊กดู๋ สงครามเพลงเงินล้าน ทางสถานีโทรทัศน์พีพีทีวี เอชดี ช่อง 36) ร่วมกับบริษัท ทริปเปิ้ลทู จำกัด ซึ่งเริ่มออกอากาศตั้งแต่วันที่ 24 ตุลาคม 2553 รวมระยะเวลาการออกอากาศได้ 23 ปี (หากเริ่มนับจากรายการ วิก 07 และ ศูนย์ 07 อย่างต่อเนื่อง)
นักแสดงประจำรายการ
จาตุรงค์ พลบูรณ์(มกจ๊ก) 2540 - 2544
โก๊ะตี๋ อารามบอย 2540 - 2544
ยาว อยุธยา 2540- 2543
สีหนุ่ม เชิญยิ้ม 2540 - 2544
ทายผลโหวตกับรีจอยส์
ในช่วงนี้ผู้สนับสนุนคือแชมพูรีจอยส์ โดยผู้โชคดีทางบ้านที่โทรศัพท์เข้ามาร่วมสนุกในช่วงนี้ และได้รับการติดต่อกลับจากทางรายการ(ซึ่งทางรายการจะเปิดให้โทรเข้ามาได้ หลังจากพักโฆษณาในช่วงนี้) จะได้เข้ามาบันทึกรายการสด และได้รับเงินรางวัลไปก่อน 5,000 บาท จากนั้นจะต้องทายให้ถูกว่าพิธีกร 2 ท่าน ที่ได้มาร้องเพลงคือใครบ้าง(จากการเปิดแผ่นป้ายเจอ) ต่อมาได้เปลี่ยนเป็นให้ทายว่าทีมที่ชนะคือทีมหมายเลขใด แล้วเลือกแผ่นป้ายว่าจะได้คูณเงินรางวัลที่มีอยู่ไปอีกกี่เท่า โดยจะมีเลข 2 กับ 3 ซึ่งถ้าทายทีมที่ชนะได้ถูก เงินรางวัลที่มีอยู่จะถูกคูณตามจำนวนที่เปิดเจอ แต่ถ้าทายผิดจะได้รับเงินรางวัลทีมีอยู่ 5,000 บาท กลับไป
ดวลไมค์ดวลมุก
จะเป็นการนำเสนอความสนุกสนานผ่าน 4 พิธีกรร่วมในช่วงนี้(จาตุรงค์,โก๊ะตี๋,ยาว,สีหนุ่ม) โดยในแต่ละสัปดาห์จะเชิญแขกรับเชิญมาร่วมโชว์และพูดคุยต่างๆในประเด็นนั้นๆ ซึ่งช่วงนี้จะเน้นความสด ไหวพริบ ปฏิฏาณ และหยิบเหตุการณ์ปัจจุบันมานำเสนอแบบทันด่วน โดยในยุคแรกๆจะอัดเทปล่วงหน้า แต่เนื่องจากช่วงนี้ได้รับความนิยมอย่างสูง จึงปรับรูปแบบจากอัดเทปมาเป็นเล่นสดในรายการ
โชว์ฮอต คนฮิต
จะเป็นช่วงการแสดงโชว์จากศิลปินค่ายต่างๆและจะเป็นช่วงสัมภาษณ์ ซึ่งส่วนใหญ่จะบันทึกเทปล่วงหน้าไว้ก่อนเริ่มรายการสด
มิวสิคแอ็คชั่นโชว์
โดยก่อนร้องเพลง ให้ผู้เข้าแข่งขันเลือกป้ายมา 1 ป้าย จาก 3 แผ่นป้าย เพื่อเลือกเรียงลำดับการร้องเพลง หลังเลือกป้ายแล้ว ผู้เข้าแข่งขันต้องร้องเพลงที่เลือกมา เพื่อขอคะแนนโหวตจากผู้ชมทางบ้านที่โทรศัพท์โหวตกันเข้ามา เมื่อร้องครบทั้ง 3 คนแล้ว พิธีกรจะประกาศผลคะแนนโหวต ถ้าผู้แข่งขันคนไหนมีคะแนนโหวตน้อยที่สุดจะตกรอบทันที ส่วนอีก 2 คนที่เหลือ จะเข้าไปสู่รอบต่อไป ส่วนคนที่ตกรอบแรกผู้ชมทางบ้านที่โหวตกันเข้ามา จะได้รับเงินรางวัล 5,000 บาท อนึ่ง ในช่วงเริ่มเกมนี้ใหม่ๆ หลังจบโชว์ร้องเพลงทั้ง 3 คน พิธีกรจะเปิดให้ผู้ชมในห้องส่ง ส่งเสียงกริ๊ดเสียงเฮเพื่อวัดระดับเสียงเป็นคะแนนให้กับผู้แข่งขันคนนั้นๆ โดยคะแนนในส่วนนี้จะไปรวมกับคะแนนโหวตจากผู้ชมทางบ้านที่โทรศัพท์โหวตเข้ามา
ทั้งนี้ในช่วงปลายปี2542 ถึงกลางปี2543 ได้เพิ่มช่วงพิเศษ "พบโชค พบฟาบูโลโซ" ซึ่งเป็นการแจกรางวัลพิเศษเพิ่มเติม โดยจะไปค้นหาผู้โชคดีที่ใช้ผลิตภัณฑ์ทำความสะอาดบ้าน "ฟาบูโลโซ" ซึ่งเป็นผู้สนับสนุนหลักในช่วงนี้ โดยผู้โชคดีที่ใช้ผลิตภัณฑ์ดังกล่าว จะต้องเลือกแผ่นป้าย 3 แผ่นป้าย เพื่อเลือกหมายเลขเชียร์ผู้เข้าแข่งขัน หากหมายเลขที่เลือกมาทำคะแนนโหวตสูงสุด ผู้โชคดีจะได้รับเงินรางวัล 10,000 บาท แต่ในทางกลับกัน ถ้าคะแนนโหวตน้อยกว่า ก็จะได้รับเงินรางวัล 3,000 บาท
ในช่วงปี 2544-วาระสุดท้าย ได้ยกเลิกระบบป้าย
ในช่วงปี 2545-2546 และ ปี2547-2548 ได้อยู่ในช่วงรอบตัดสินและทดแทนรอบแอ็คชั่นผจญภัย
แอ็คชั่นผจญภัย (รูปแบบแรกและรูปแบบที่ 5)
ในรอบนี้ผู้ที่เข้ารอบทั้ง 2 คนจะมีแผ่นป้ายผู้สนับสนุนหลักทั้งหมด 12 ป้าย โดยหลังแผ่นป้ายจะเป็นเกมต่างๆ ถ้าเปิดเจอแผ่นป้ายที่เป็นเกมก็เล่นเกมตามที่ป้ายบอก ภายในเวลา 60 วินาที เมื่อคนใดคนหนึ่งเล่นเกมเสร็จก่อนหมดเวลาจะถือว่าชนะทันที หรือเมื่อหมดเวลา หากผู้แข่งขันคนไหนทำผลงานได้ดีกว่าก็จะได้คะแนนในเกมนี้ไป โดยผู้ชนะจะได้ 100 คะแนน ส่วนผู้แพ้ได้ 50 คะแนน ถ้าผู้แข่งขันคนไหนชนะทั้ง 2 เกม(คะแนนรวม 200 คะแนน)ก็จะได้เข้ารอบแจ็คพ๊อตทันที ส่วนผู้ที่มีคะแนนน้อยกว่าจะตกรอบทันที พร้อมกับได้รับเงินรางวัลปลอบใจ 20,000 บาท ส่วนผู้ชมทางบ้านที่โทรศัพท์โหวตกันเข้ามา จะได้รับเงินรางวัล 10,000 บาท
ภายหลังในช่วงปรับฉากใหม่ ก็ได้นำเกมนี้กลับมาเล่นอีกครั้ง แต่ปรับกติกาเล็กน้อย โดยจะมีแผ่นป้าย 18 ป้าย ในแต่ละฝั่งซ้ายเป็นป้ายจะเป็นเกมต่างๆ ฝั่งขวาเป็นเงินรางวัลต่างๆและป้ายผู้สนับสนุนหลัก (ผู้สนับสนุนในรอบนี้คือ แอทแทคต่อมาเป็นมาจิคลีนและบิ๊กตามลำดับ) ถ้าหากว่าเจอเกมตามป้ายก็เล่นเกมตามป้ายที่เขาบอกแล้วถ้าคนใดคนหนึ่งเล่นเสร็จก่อนคนนั้นจะเป็นผู้ชนะและจะได้มีสิทธิ์เปิด2ป้าย ถ้าใครสะสมเงินรางวัลหรือพร้อมทั้งสะสมคะแนนเยอะสุดเข้ารอบแจ็คพอตทันที
เกมนี้เริ่มใช้ตั้งแต่ปี 2540-2541 และ 2544-2545
แอ็คชั่นผจญภัย (รูปแบบที่ 2)
ในรอบนี้จะมีกุญแจในกรง 16 ดอก และตู้ในกรง 16 ตู้ โดยให้ผู้ที่เข้ารอบทั้ง 2 คน เข้าไปแข่งทีละคนภายในเวลา 90 วินาที โดยด่านแรกให้ไปเปิดแผ่นหาแท่งผลึก จากนั้นให้ไปที่ปุ่มเหยียบไฟเมื่อเหยียบไฟครบจนได้ยินเสียงสัญญาณแล้ว ก็จะไปหยิบกุญแจเพื่อไขตู้เปิดหาแท่งผลึกหรือว่าหากุญแจเรื่อยๆจนกว่าจะหมดเวลา ถ้าใครเจอกุญแจแล้วไขประตูออกถึงเส้นชัยของคนใดคนหนึ่งเกมก่อนเปิดป้ายของคนใดคนหนึ่งจะหยุดลงทันที จากนั้นจะมานับจำนวนแท่งผลึกที่หยิบได้(เช่น 6 แท่งได้เปิด 6 แผ่นป้าย) ถ้าใครเปิดตู้เจอแท่งผลึกได้น้อย คนนั้นจะเปิดได้น้อย หลังจากนั้นจะมีแผ่นป้ายผู้สนับสนุนทั้งหมด 12 ป้ายซึ่ง จะมี 0 อยู่ 4 ป้าย เลข 3,000 อยู่ 4 ป้าย เลข 5,000 อยู่ 4 ป้าย ผู้แข่งขันท่านใดสะสมเงินรางวัลได้มากที่สุดจะได้เข้าไปเล่นในรอบแจ็กพอตทันที ส่วนผู้ที่ตกรอบจะได้รับเงินรางวัลปลอบใจ 20,000 บาท และผู้ชมทางบ้านที่โทรศัพท์โหวตกันเข้ามา จะได้รับเงินรางวัล 10,000 บาท ผู้สนับสนุนหลักในรอบนี้คือผงซักฟอกบิ๊ก เกมนี้เริ่มใช้ตั้งแต่ปี2541-2542
แอ็คชั่นผจญภัย (รูปแบบที่ 3,รูปแบบที่ 4)
ในรอบนี้ผู้แข่งขัน 2 คนที่เข้ารอบ จะต้องเลือกป้าย "บิ๊ก" ซึ่งมีให้เลือก 2 ป้ายคือขนาด 5,000 กรัม และ 200 กรัม เพื่อเลือกว่าจะได้ลูกบอลสีอะไร โดยที่ด้านหลังของแผ่นป้าย จะมีรูปลูกบอลสีน้ำเงินหรือสีส้ม อย่างละ 1 สี หลังจากเลือกป้ายแล้ว จะมีลูกบอลในอ่าง 16 ลูก เป็นลูกบอลสีน้ำเงินและสีส้ม อย่างละ 8 ลูกที่เหลือจะเป็นสีอื่น โดยให้ผู้เข้าแข่งขันลงไปที่อ่างบอลเพื่อหยิบลูกบอลหลังจากที่เปิดแผ่นป้ายก่อนเล่นเกม จากนั้นผู้แข่งขันจะต้องชู้ตลูกบอลจากอ่างเพื่อเข้าห่วงตามแผ่นป้าย โดยแท่นแผ่นป้ายจะหมุนไปเรื่อยๆ มีเวลา 2 นาที ถ้าชู้ตลงห่วงตาข่ายจากป้ายไหน จะมีผลต่อการเปิดป้ายนั้นๆ (เช่นเข้า 8 ห่วง ได้เปิด 8 แผ่นป้าย)  ถ้าผู้แข่งขันทั้ง 2 คน ชู้ตบอลเข้าห่วง 8 ห่วงเท่ากัน เกมก่อนเปิดป้ายเงินรางวัลจะหยุดลงทันที โดยหลังแผ่นป้ายผู้สนับสนุนรายการ 16 ป้าย จะมี 0,3000,5000 และป้ายผู้สนับสนุนหลัก(ซึ่งมีค่าถึง 10,000) อย่างละ 4 แผ่นป้าย ผู้แข่งขันท่านไหนสะสมเงินรางวัลได้มากที่สุด จะผ่านเข้าสู่รอบแจ็คพอตทันที ส่วนผู้ที่ตกรอบจะได้รับเงินรางวัลปลอบใจ 20,000 บาท และผู้ชมทางบ้านที่โทรศัพท์โหวตกันเข้ามา จะได้รับเงินรางวัล 10,000 บาท ผู้สนับสนุนหลักในรอบนี้คือผงซักฟอกบิ๊ก
ต่อมาได้มีการเปลี่ยนกติกาและฉากบางส่วนโดยการยกเลิกการเปิดแผ่นป้ายหาสีลูกบอลก่อนเล่นเกม,เปลี่ยนสีลูกบอลจากสีน้ำเงินและสีส้มเป็นสีน้ำเงินและสีเขียว,เปลี่ยนจากบอลสีอื่นในอ่างเป็นโฟมในอ่าง,เพิ่มอุโมงค์,เปลี่ยนจากห่วงตาข่ายเป็นช่องลูกบอลและเปลี่ยนจากแท่นแผ่นป้ายหมุนเป็นกำแพงแผ่นป้าย แต่กติกาที่เหลือยังเหมือนเดิม โดยจะมีลูกบอลในอ่าง 16 ลูก แบ่งเป็นสีน้ำเงินและสีเขียว อย่างละ 8 ลูก โดยให้ผู้เข้าแข่งขันลงไปที่อ่างโฟมเพื่อหยิบลูกบอล จากนั้นให้ลอดอุโมงค์ เมื่อถึงที่แท่นแผ่นป้ายแล้ว ให้หยิบลูกบอลแล้วปาใส่ช่อง ภายในเวลา 2 นาที โดยจะวัดจากการปาลูกบอลเข้าช่อง(เช่นเข้า 8 ช่อง ได้เปิด 8 แผ่นป้าย) ถ้าผู้เข้าแข่งขันทั้ง 2 คน ปาบอลเข้าช่อง 8 ช่อง เท่ากัน เกมก่อนเปิดป้ายเงินรางวัลจะหยุดลงทันที โดยหลังแผ่นป้ายผู้สนับสนุนหลักมีทั้งหมด 16 ป้าย แบ่งเป็น 0 อยู่ 4 ป้าย เลข 3,000 อยู่ 4 ป้าย เลข 5,000 อยู่ 4 ป้าย และป้ายผู้สนับสนุนหลัก(ซึ่งมีค่าถึง 10,000) 4 แผ่นป้าย ผู้แข่งขันท่านไหนสะสมเงินรางวัลได้มากที่สุด จะผ่านเข้าสู่รอบแจ็คพอตทันที ส่วนผู้ที่ตกรอบจะได้รับเงินรางวัลปลอบใจ 20,000 บาท และผู้ชมทางบ้านที่โทรศัพท์เชียร์กันเข้ามา จะได้รับเงินรางวัล 10,000 บาท ผู้สนับสนุนหลักในรอบนี้คือผงซักฟอกแอคแทค เกมนี้เริ่มใช้ตั้งแต่ปี2542-2543 และปี2543-2544
รอบตัดสิน (2546)
โดยในรอบนี้จะผู้สนับสนุนอยู่ 18 ป้าย (ผู้สบับสนุนในรอบนี้คือ ผงซักฟอกบิ๊ก)โดยมีโล้โก้ผงซักฟอกบิ๊กอยู่ 15 ป้าย แบ่งเป็นคะแนนต่างๆ และตัวหยุดอยู่ 3 แผ่นป้าย โดยทีมผู้ชนะจะต้องผลัดกันเลือกให้เจอป้ายโล้โก้ผงซักฟอกบิ๊กไปเรื่อยๆ ถ้าใครมีคะแนนมากกว่าเข้ารอบ แต่ถ้าเปิดเจอตัวหยุดตั้งแต่ป้ายแรกหรือมีคะแนนน้อยกว่าตกรอบ